নিখোঁজ মাহবুব আলমের ছোট ভাই জহুরুল ইসলামের করা জিডি সূত্রে জানা যায়, নওগাঁ শহরের রজাকপুর ট্রাক টার্মিনাল এলাকার বাসিন্দা আনোয়ার হোসেনের ছেলে শনিবার সকাল ৭টায় শহরের কাঁচা বাজারে যাওয়ার কথা বলে বাড়ি থেকে বের হয়ে যান। কিন্তু সন্ধ্যা হয়ে গেলেও তিনি বাড়ি ফিরেনি। উদ্বিগ্ন হয়ে পরিবারের লোকজন তার মুঠোফোন নাম্বারে ফোন দিয়ে তা বন্ধ পান। পরে তারা বিভিন্ন জায়গায় আত্মীয়-স্বজনের বাড়িতে ও বন্ধু-বান্ধবদের কাছে খোঁজ নিয়েও তার সন্ধান পাননি। এ ঘটনায় পর দিন রোববার নওগাঁ সদর থানায় জিডি করা হয়।